
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 15P/113/2025 8725204577 14. 08. 2026 JUDr. Dagmar Soliarová ECLI:SK:OSPP:2026:8725204577.2
Uznesenie Okresný súd Poprad vo veci starostlivosti o mal. deti: A. B., nar. XX.XX.XXXX a C. B., nar. XX.XX.XXXX, bytom ako rodičia, deti rodičov: matka: D. B. E., nar. XX.XX.XXXX, bytom D. X, C. a otec: F. A., nar. XX.XX.XXXX, bytom D. X, C., v konaní začatom na návrh Úradu práce, sociálnych vecí a rodiny Poprad, v konaní o uloženie opakovaného výchovného opatrenia, takto rozhodol: I. Konanie z a s t a v u j e . II. Žiaden z účastníkov n e m á n á r o k na náhradu trov konania. odôvodnenie: 1. Navrhovateľ podal dňa 28.11.2025 návrh na vydanie opakovaného výchovného opatrenia. 2. Uznesením č. k. 15P/113/2025-10 zo dňa 02.12.2025, tunajší súd neodkladným opatrením uložil opakované výchovné opatrenie v zmysle § 37 ods. 3 písm. b) Zákona o rodine a umiestnil mal. deti do Centra pre deti a rodiny Poprad do špecializovanej skupiny so syndrómom CAN na zabezpečenie odbornej pomoci mal. deťom najdlhšie na dobu 6 mesiacov. Predmetné uznesenie nadobudlo právoplatnosť dňa 10.01.2026. 3. Podaním doručeným súdu dňa 17.08.2026 vzal navrhovateľ svoj návrh v celom rozsahu späť a žiadal konanie zastaviť z dôvodu, že mal. deti sa vrátili do domáceho prostredia a ďalšia realizácia predmetného výchovného opatrenia už nie je potrebná. 4. Podľa § 29 ods. 1 zákona č. 161/2015 Z. z. Civilný mimosporový poriadok (ďalej len "CMP") navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 5. Podľa § 52 CMP, žiaden z účastníkov nemá nárok na náhradu trov konania, ak tento zákon neustanovuje inak. 6. Na základe citovaných ustanovení a na základe dispozitívneho úkonu navrhovateľa súd konanie v celom rozsahu zastavil. O trovách konania súd rozhodol v zmysle § 52 CMP. Poučenie: Proti tomuto uzneseniu je možné podať odvolanie do 15 dní od jeho doručenia na tomto súde ku Krajskému súdu v Prešove.
V odvolaní sa popri všeobecných náležitostiach podania (§ 127 CSP) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2026:8725204577.2 (dáta aktuálne k 6. 11. 2026). Záväzné je znenie zverejnené súdom.




